परमात्मा एक फिर मान्यताएं अलग क्यों
बूंदी| प्रजापिताब्रह्माकुमारी ईश्वरीय विश्वविद्यालय की ओर से नैनवां रोड़ स्थित ब्रह्माकुमारी केंद्र पर सप्त दिवसीय गीता ज्ञान यज्ञ कथा जारी है। तीसरे दिन वरिष्ठ राजयोगिनी ब्रह्माकुमारी गीता दीदी ने कहा कि श्रीमद् भगवत गीता में परमात्मा का सत्य परिचय दिया गया हैं। लोग परमात्मा के लिए कहते हैं कि वह एक ही है, लेकिन एक होते भी अनेक मान्यताएं बनी हुई हैं। इसका कारण है कि हमें एक परमात्मा के बारे में सत्य परिचय नहीं है। परमात्मा ने स्वयं गीता में ये बात कही है कि मैं जो हूं जैसा हूं मैं जब आता हूं तब ही बताता हूं ..मैं कौन हूं उन्होंने कहा कि कलियुग अपनी अन्तिम श्वास गिन रहा है। जनसंख्या विस्फोट, बढ़ता प्रदुषण, प्राकृतिक असन्तुलन, मिलावट, बनावट, भ्रष्टाचार अपनी चरम सीमा पर है। यह वह धर्म ग्लानी का समय गया है जो गीता में वर्णित हैं।
बूंदी. ब्रह्माकुमारी केंद्र में प्रवचन तथा पूजा करते श्रद्धालु।
hin_Deva hin_Deva hin_Deva